b'\n_START_ARTICLE_\nAvohuolto\n_START_PARAGRAPH_\nAvohuolto on perhe- ja yksil\xc3\xb6kohtaista lastensuojelua. Se tarkoittaa lastensuojelussa olevia avohuollon palveluita ja tukitoimia. Ne ovat tarpeellisia, jos sosiaality\xc3\xb6ntekij\xc3\xa4 katsoo alle 18-vuotiaan henkil\xc3\xb6n tilanteen vaativan tukea tai muutosta. Tukitoimenpiteet ja -palvelut suunnitellaan aina yksil\xc3\xb6kohtaisesti. Avohuollon tukitoimet ovat ensisijaisia sijaishuoltoon ja huostaanottoon n\xc3\xa4hden._NEWLINE_Avohuollossa tehd\xc3\xa4\xc3\xa4n asiakkaalle asiakassuunnitelma, jossa kerrotaan ty\xc3\xb6skentelyn tavoitteet ja ajanjakso. My\xc3\xb6nnetyist\xc3\xa4 tukitoimista tehd\xc3\xa4\xc3\xa4n p\xc3\xa4\xc3\xa4t\xc3\xb6s. Avohuollossa lapsen etu on aina ensisijainen. Avohuollossa on kuunneltava yli 12-vuotiasta lasta ja h\xc3\xa4nen huoltajaansa, eik\xc3\xa4 sit\xc3\xa4 voida aloittaa ilman heid\xc3\xa4n molempien suostumusta. Avohuollon tukitoimena voidaan j\xc3\xa4rjest\xc3\xa4\xc3\xa4 my\xc3\xb6s laitoshuoltoa tai kotihoitoa. Kunta vastaa avohuollon j\xc3\xa4rjest\xc3\xa4misest\xc3\xa4 ja ett\xc3\xa4 se sis\xc3\xa4ll\xc3\xb6lt\xc3\xa4\xc3\xa4n ja laajuudeltaan vastaa kunnan tarpeita._NEWLINE_Lastensuojelulaissa on m\xc3\xa4\xc3\xa4ritelty, milloin avohuollon tukitoimenpiteisiin on ryhdytt\xc3\xa4v\xc3\xa4:_NEWLINE_1) jos kasvuolosuhteet vaarantavat tai eiv\xc3\xa4t turvaa lapsen terveytt\xc3\xa4 tai kehityst\xc3\xa4; taikka_NEWLINE_2) jos lapsi k\xc3\xa4ytt\xc3\xa4ytymisell\xc3\xa4\xc3\xa4n vaarantaa terveytt\xc3\xa4\xc3\xa4n tai kehityst\xc3\xa4\xc3\xa4n.'